CELEX: 31982R1454
Language: el
Date: 1982-05-18 00:00:00
Title: Κανονισμός (EOK) αριθ. 1454/82 του Συμβουλίου της 18ης Μαΐου 1982 περί τροποποίησης του κανονισμού (EOK) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου

Avis juridique important

|

31982R1454

Κανονισμός (EOK) αριθ. 1454/82 του Συμβουλίου της 18ης Μαΐου 1982 περί τροποποίησης του κανονισμού (EOK) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου  

Επίσημη Εφημερίδα αριθ. L 164 της 14/06/1982 σ. 0011 - 0015 Φινλανδική ειδική έκδοση: Κεφάλαιο 3 τόμος 15 σ. 0035  Ισπανική ειδική έκδοση: Κεφάλαιο 03 τόμος 25 σ. 0178  Σουηδική ειδική έκδοση: Κεφάλαιο 3 τόμος 15 σ. 0035  Πορτογαλική ειδική έκδοση : Κεφάλαιο 03 τόμος 25 σ. 0178 

ΚΑΝΟΝΙΣΜΟΣ (ΕΟΚ) αριθ. 1454/82 ΤΟΥ ΣΥΜΒΟΥΛΙΟΥ της 18ης Μαϊου 1982 περί τροποποιήσεως του κανονισμού (ΕΟΚ) αριθ. 2731/75 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτουΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1451/82(2), και ιδίως το άρθρο 3 παράγραφος 6,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  ότι πρέπει να προσδιορισθούν οι ανώτατες ποιοτικές απαιτήσεις όσον αφορά τους σπόρους σιτηρών οι οποίοι έχουν θερμανθεί δια ξηράνσεως και, όσον αφορά την κριθή, το ποσοστό των σπόρων οι οποίοι έχουν υποστεί θραύση, και να καθορισθούν τα απαραίτητα  κριτήρια για τον ποιοτικό τύπο- ότι αυτό έχει ως αποτέλεσμα, όσον αφορά την κριθή, προσαρμογή του ποσοστού των σιτηρών βάσεως αρίστης ποιότητας- ότι καθίσταται αναγκαίο να προσδιορισθούν, όσον αφορά το σκληρό σίτο, οι διατάξεις που αφορούν τα ξένα σώματα που συνίστανται σε κόκκους- ότι με την έκφραση "σπόροι ζιζανίων", που αναφέρεται στο παράρτημα I μέρος A σημείο 4 περίπτωση α του κανονισμού (ΕΟΚ) αριθ. 2731/75 (5), θεωρούνται με κάποια υπερβολή όλοι οι εν λόγω σπόροι ως εξ ορισμού επιβλαβείς- ότι, επομένως, θα ήταν χρήσιμο να  αντικατασταθεί η έκφραση "σπόροι ζιζανίων" με την έκφραση "ξένοι σπόροι"- ότι πρέπει, επίσης, να δημιουργηθεί, γι' αυτούς τους ξένους σπόρους, ένας γενικός ορισμός που θα επιτρέπει, κατά την ανάληψη από τους οργανισμούς παρεμβάσεως, να γίνεται διάκριση  μεταξύ των πραγματικά επιβλαβών σπόρων και των άλλων- ότι πρέπει η μέθοδος αναφοράς που εφαρμόζεται για τον καθορισμό του ποσοστού υγρασίας, η οποία αναφέρεται στο παράρτημα II του κανονισμού (ΕΟΚ) αριθ. 2731/75, να εναρμονισθεί με τις συστάσεις που υιοθετούνται διεθνώς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2731/75 τροποποιείται ως εξής:  1. Στο άρθρο 1, το σημείο γ τροποποιείται ως εξής:  - Το κείμενο της δεύτερης περιπτώσεως αντικαθίσταται από το ακόλουθο κείμενο:  "- ποσοστό προσμίξεων που αποτελούνται από σπόρους: 1,5 % (ως προσμίξεις που αποτελούνται από σπόρους νοούνται οι συρρικνωμένοι σπόροι, οι σπόροι άλλων σιτηρών, οι σπόροι που έχουν προσβληθεί από παράσιτα, οι σπόροι που εμφανίζουν χρωματισμό του εμβρύου  και οι σπόροι που έχουν θερμανθεί δια ξηράνσεως)." - Στο κείμενο της τέταρτης περιπτώσεως, η έκφραση "σπόρους ζιζανίων" αντικαθίσταται από την έκφραση "ξένους σπόρους".  2. Στο άρθρο 2, το σημείο γ τροποποιείται ως εξής:  - Το κείμενο της δεύτερης περιπτώσεως αντικαθίσταται από το ακόλουθο κείμενο:  "- ποσοστό προσμίξεων που αποτελούνται από σπόρους: 1,5 % (ως προσμίξεις που αποτελούνται από σπόρους νοούνται οι συρρικνωμένοι σπόροι, οι σπόροι άλλων σιτηρών, οι σπόροι που έχουν προσβληθεί από παράσιτα και οι σπόροι που έχουν θερμανθεί δια  ξηράνσεως)." - Στο κείμενο της τέταρτης περιπτώσεως, η έκφραση "σπόρους ζιζανίων" αντικαθίσταται από την έκφραση "ξένους σπόρους".  3. Στο άρθρο 3, το σημείο γ αντικαθίσταται από το ακόλουθο κείμενο:  "γ) ολικό ποσοστό υλών, οι οποίες δεν είναι σιτηρά βάσεως υψηλής ποιότητας: 6 %,εκ του οποίου:  - ποσοστό κόκκων οι οποίοι έχουν υποστεί θραύση: 2 %,  - ποσοστό προσμίξεων που αποτελούνται από σπόρους: 2 % (ως προσμίξεις που αποτελούνται από σπόρους νοούνται οι συρρικνωμένοι σπόροι, οι σπόροι άλλων σιτηρών, οι σπόροι που έχουν προσβληθεί από παράσιτα και οι σπόροι που έχουν θερμανθεί δια ξηράνσεως),  - ποσοστό φυτρωμένων σπόρων: 1 %,  - ποσοστό διαφόρων προσμίξεων: 1 % (οι διάφορες προσμίξεις αποτελούνται από ξένους σπόρους, κατεστραμμένους σπόρους, αδρανείς ύλες, λέπυρα, νεκρά έντομα και μέρη του σώματος εντόμων)." 4.Στο άρθρο 4, το σημείο γ τροποποιείται ως εξής:  - Το κείμενο της δεύτερης περιπτώσεως αντικαθίσταται από το ακόλουθο κείμενο:  "- ποσοστό προσμίξεων που αποτελούνται από σπόρους: 4 % (ως προσμίξεις που αποτελούνται από σπόρους νοούνται οι σπόροι άλλων σιτηρών, οι σπόροι που έχουν προσβληθεί από παράσιτα, οι σπόροι που έχουν θερμανθεί δια ξηράνσεως και ο σπόροι που δεν έχουν  κανονικό χρωματισμό, έχοντας εκτεθεί σε θέρμανση και εμφανίζοντες χρωματισμό καστανόμαυρο σε ένα λίγο-πολύ μεγάλο τμήμα της εφυμενίδος και του κόκκου και οι οποίοι δεν είναι κατεστραμμένοι κόκκοι)." - Στο κείμενο της τέταρτης περιπτώσεως η έκφραση "σπόρους ζιζανίων" αντικαθίσταται από την έκφραση "ξένους σπόρους".  5. Στο άρθρο 5, το σημείο β τροποποιείται ως εξής:  - Το κείμενο της τρίτης περιπτώσεως αντικαθίσταται από το ακόλουθο κείμενο:  "- ποσοστό προσμίξεων που αποτελούνται από σπόρους: 1,5 % (ως προσμίξεις που αποτελούνται από σπόρους νοούνται οι συρρικνωμένοι σπόροι, οι σπόροι άλλων σιτηρών εκτός του μαλακού σίτου, οι σπόροι που έχουν προσβληθεί από παράσιτα, οι κόκκοι που  εμφανίζουν αποχρωματισμό του εμβρύου, οι ευρωτιασμένοι σπόροι και οι σπόροι που έχουν θερμανθεί δια ξηράνσεως)." - Στο κείμενο της πέμπτης περιπτώσεως η έκφραση "σπόρους ζιζανίων" αντικαθίσταται από την έκφραση "ξένους σπόρους".  6. Στο παράρτημα I μέρος A, η περίπτωση β του σημείου 2 αντικαθίσταται από το ακόλουθο κείμενο:  "β) Άλλα σιτηρά:  Ως άλλα σιτηρά νοούνται όλοι οι σπόροι που δεν ανήκουν στα είδη των σπόρων που έχουν ληφθεί σαν δείγμα. Δεδομένου ότι ένα ανώτατο ποσοστό 4 % σπόρων μαλακού σίτου περιέχεται στο ποσοστό σπόρων σκληρού σίτου που έχουν χάσει την υαλώδη όψη (αλευρώδεις  κόκκοι - mitadines), οι σπόροι μαλακού σίτου δεν υπολογίζονται μεταξύ των άλλων σιτηρών όταν πρόκειται για δείγμα σκληρού σίτου." 7. Στο παράρτημα I τμήμα A σημείο 2 προστίθεται το ακόλουθο κείμενο:  "ε) Οι σπόροι οι οποίοι έχουν θερμανθεί δια ξηράνσεως είναι οι κόκκοι που εμφανίζουν εξωτερικά σημεία φράξεως αλλά δεν είναι κατεστραμμένοι." 8. Στο παράρτημα I τμήμα A, η περίπτωση α του σημείου 4 αντικαθίσταται από το ακόλουθο κείμενο:  "α) Ξένοι σπόροι:  Ξένοι σπόροι είναι οι σπόροι φυτών, καλλιεργημένων ή μη, που δεν είναι σιτηρά. Οι ξένοι αυτοί σπόροι αποτελούνται από σπόρους που δεν μπορούν να χρησιμοποιηθούν, από σπόρους που μπορούν να χρησιμοποιηθούν για τη διατροφή των ζώων και από επιβλαβείς  σπόρους.  Θεωρούνται επιβλαβείς σπόροι οι σπόροι που είναι δηλητηριώδεις για τον άνθρωπο και τα ζώα, οι σπόροι που παρεμποδίζουν ή καθιστούν δυσχερή τον καθαρισμό και την αλεση των σιτηρών, καθώς και οι σπόροι που μεταβάλλουν την ποιότητα των μεταποιημένων  προϊόντων των σιτηρών." 9. Στο παράρτημα I τμήμα A σημείο 4 περίπτωση β, το δεύτερο εδάφιο αντικαθίσταται από το ακόλουθο κείμενο:  "Σπόροι οι οποίοι έχουν υποβαθμιστεί από αυτόματη γένεση θερμότητας ή υπερβολικά απότομη ξήρανση, ανήκουν ομοίως σ'αυτήν την ομάδα. Αυτοί οι σπόροι είναι σπόροι πλήρως ανεπτυγμένοι των οποίων η εφυμενίδα είναι χρωματισμένη γκρίζα-φαιά προς μέλαινα, ενώ  η τομή του κόκκου είναι χρωματισμένη κιτρινόχρους-γκρίζα μέχρι φαιά-μέλαινα." 10. Το παράρτημα II αντικαθίσταται από το κείμενο που περιέχεται στο παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο Ο Πρόεδρος P. de KEERSMAEKER  (1) ΕΕ αριθ. L 281 της 1. 11. 1975, σ.1.  (2) Βλέπε σ.1 της παρούσας Επίσημης Εφημερίδας.  (3) ΕΕ αριθ. C 104 της 26. 4. 1982, σ. 25.  (4) ΕΕ αριθ. C 114 της 6. 5. 1982, σ. 1.  (5) ΕΕ αριθ. L 281 της 1. 11. 1975, σ.22.      ΠΑΡΑΡΤΗΜΑ  "ΠΑΡΑΡΤΗΜΑ II ΠΡΑΚΤΙΚΗ ΜΕΘΟΔΟΣ ΑΝΑΓΩΓΗΣ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΠΕΡΙΕΚΤΙΚΟΤΗΤΑΣ ΣΕ ΥΓΡΑΣΙΑ 1. ΑΡΧΗ Το προϊόν ξηραίνεται σε θερμοκρασία 130 έως 133 oC υπό κανονική ατμοσφαιρική πιέση. Η διάρκεια καθορίζεται σε σχέση προς το μέγεθος των σωματιδίων.  2. ΠΕΔΙΟ ΕΦΑΡΜΟΓΗΣ Αυτή η μέθοδος ξηράνσεως εφαρμόζεται στα αλεσμένα σιτηρά τα οποία διέρχονται, τουλάχιστον σε ποσοστό 50 %, δια των οπών κοσκίνου 0,5 χιλιοστών και δεν αφήνουν περισσότερα υπολείμματα από 10 % επί κοσκίνου με κυκλικές οπές του 1 χιλιοστού. Η μέθοδος αυτή  εφαρμόζεται επίσης στα άλευρα.  3. ΣΥΣΚΕΥΕΣ Ζυγός ακριβείας.  Συσκευή λειοτριβίσεως από υλικό το οποίο δεν απορροφά την υγρασία και της οποίας ο καθαρισμός είναι εύκολος. Η συσκευή αυτή πρέπει να λιοτριβεί ταχέως και ομοιόμορφα, χωρίς να προκαλείται αισθητή θέρμανση, να αποφεύγει κατά το μέγιστο την επαφή με τον  εξωτερικό αέρα και να ανταποκρίνεται στις απαιτήσεις οι οποίες ενδείκνυνται στο σημείο 2 (επί παραδείγματι, μύλος με κώνους λυόμενους).  Δοχείο από μη προσβαλλόμενο μέταλλο ή από γυαλί, εφοδιασμένο με ένα κάλυμμα το οποίο εφαρμόζει καλά- η ωφέλιμη επιφάνεια πρέπει να επιτρέπει την επιτυχή διανομή του εξεταζόμενου δείγματος, ήτοι 0,3 γραμμάρια ανά τετραγωνικό εκατοστό.  Ισοθερμικός μικρός κλίβανος θερμαινόμενος δι' ηλεκτρικής θερμάνσεως, ρυθμιζόμενος σε μια θερμοκρασία 130 έως 133 oC (1), ο οποίος να διαθέτει ικανοποιητικό εξαερισμό (2).  Ξηραντήριο με μεταλλική πλάκα ή ελλείψει αυτής με πλάκα από πορσελάνη, ικανού πάχους, διάτρητο, περιέχον αποτελεσματικό υλικό αφυδατώσεως.  4. ΤΡΟΠΟΣ ΕΡΓΑΣΙΑΣ α) Ξήρανση Ζυγίζονται εντός δοχείου, του οποίου έχει ληφθεί το απόβαρο, περίπου 5 γραμμάρια (με ακρίβεια περίπου +- 1 mg) αλεσμένης ουσίας στην περίπτωση των σιτηρών με μικρούς σπόρους και περίπου 8 γραμμάρια στην περίπτωση του αραβοσίτου. Το δοχείο τοποθετείται  σε κλίβανο θερμοκρασίας 130 oC. Προς αποφυγή μεγάλης πτώσεως της θερμοκρασίας του κλιβάνου, εισάγεται το δοχείο σε ελάχιστο χρόνο. Αφήνεται να γίνει η ξήρανση επί δύο ώρες στην περίπτωση των σιτηρών με μικρούς σπόρους και επί τέσσερεις ώρες στην  περίπτωση του αραβοσίτου από τη στιγμή κατά την οποία ο κλίβανος φθάνει εκ νέου στη θερμοκρασία των 130 oC. Αποσύρεται το δοχείο από τον κλίβανο, επανατοποθετείται γρήγορα το κάλυμμά του, αφήνεται να ψυχθεί στο ξηραντήριο 30 έως 45 λεπτά και ζυγίζεται  (οι ζυγίσεις πρέπει να γίνονται με ακρίβεια +- 1 mg).  β) Προξήρανση Οι σπόροι, οι οποίοι έχουν ποσοστό υγρασίας άνω του 17 % (15 % στην περίπτωση της βρώμης και του αραβοσίτου) πρέπει να προξηρανθούν ως ακολούθως:  Στην περίπτωση των σιτηρών με μικρούς σπόρους, ζυγίζονται 20 γραμμάρια, με ακρίβεια +- 1 mg μη αλεσμενων κόκκων σε μεταλλικό δοχείο, του οποίου έχει ληφθεί το απόβαρο, αφήνονται να ξηρανθούν 7 έως 10 λεπτά σε κλίβανο θερμοκρασίας 130 oC, αποσύρονται από  τον κλίβανο και αφήνονται να ψυχθούν οι σπόροι ακάλυπτοι στο εργαστήριο δύο ώρες και εν συνεχεία ζυγίζονται (οι ζυγίσεις πρέπει να γίνονται με ακρίβεια +- 1 mg). Αλέθονται οι σπόροι οι οποίοι έχουν αποξηρανθεί μερικώς και προσδιορίζεται η περιεκτικότητα  σε υγρασία που παραμένει όπως αναφέρεται υπό α.  Στην περίπτωση του αραβοσίτου, ζυγίζονται, με ακρίβεια 10 mg περίπου, 100 γραμμάρια δείγματος- σε μεταλλικό δοχείο (του οποίου η επιφάνεια επιτρέπει την κατανομή των σπόρων σε μία μόνο στρώση), αφήνονται να ξηρανθούν σε κλίβανο, του οποίου η θερμοκρασία  ρυθμίζεται στους 60 έως 80oC, έως ότου η περιεκτικότητα σε νερό φθάσει μεταξύ 9 και 15 %, αποσύρονται από τον κλίβανο, αφήνονται να ψυχθούν οι κόκκοι ακάλυπτοι στο εργαστήριο τουλάχιστον δύο ώρες και ζυγίζονται με ακρίβεια 10 mg περίπου. Αλέθονται 30  γραμμάρια περίπου σπόρων οι οποίοι έχουν αποξηρανθεί μερικώς, ομοιογενοποιούνται με τη βοήθεια σπάτουλας και προσδιορίζεται η περιεκτικότητα σε υγρασία όπως αναφέρεται υπό α.  5. ΜΕΘΟΔΟΣ ΥΠΟΛΟΓΙΣΜΟΥ ΚΑΙ ΤΥΠΟΣ Έστω:  E/ = η αρχική μάζα σε γραμμάρια του δείγματος- M = η μάζα, σε γραμμάρια, του δείγματος μετά την διεργασία- M= η μάζα, σε γραμμάρια, του δείγματος μετά την άλεση- m = η μάζα, σε γραμμάρια, του ξηρού δείγματος.  Η περιεκτικότητα σε υγρασία, επί τοις εκατό του προϊόντος ως έχει, είναι ίση προς:  - άνευ προηγουμένης διεργασίας (E   m) x  - με προηγουμένη διεργασία [ + E   M] x  = 100 (1   ) Πραγματοποιούνται οι δοκιμές δύο φορές τουλάχιστον.  6. ΕΠΑΝΑΛΗΨΗ Η διαφορά μεταξύ των τιμών που λαμβάνονται από τους δύο προσδιορισμούς, που διεξάγονται συγχρόνως ή διαδοχικά σε σύντομα διαστήματα, από το ίδιο πρόσωπο, δεν πρέπει να υπερβαίνει τα 0,15 γραμμάρια υγρασίας ανά 100 γραμμάρια του δείγματος. Σε περίπτωση  υπερβάσεως, οι προσδιορισμοί πρέπει να επαναληφθούν.    (1) Θερμοκρασία αέρος στο εσωτερικό του κλιβάνου.  (2) Ο κλίβανος πρέπει να έχει τέτοια θερμική ικανότητα ώστε, ρυθμιζόμενος εκ των προτέρων σε θερμοκρασία 131 oC, να μπορέσει να φθάσει εκ νέου στη θερμοκρασία αυτή, τουλάχιστον σε 45 λεπτά της ώρας, μετά την τοποθέτηση στον κλίβανο του μεγίστου αριθμού  δειγμάτων προς ταυτόχρονη ξήρανση. Ο κλίβανος θα πρέπει να διαθέτει αερισμό τέτοιον ώστε, ξηραίνοντας επί 2 ώρες για τα σιτηρά με μικρούς σπόρους (μαλακός σίτος, σκληρός σίτος, κριθή, βρώμη και σίκαλη) και επί τέσσερεις ώρες για τον αραβόσιτο, σ' όλα τα  δείγματα σιμιγδαλιού ή, ανάλογα με την περίπτωση, αραβοσίτου, τα οποία μπορεί να περιλάβει, να εμφανίζεται διαφορά μικρότερη από 0,15 % ως προς τα αποτελέσματα τα οποία επετεύχθησαν μετά από τρείς ώρες ξηράνσεως για τα σιτηρά με μικρούς σπόρους και  πέντε ώρες ξηράνσεως για τον αραβόσιτο.